《叹髭白》
明代·王佐

历尽风霜苦，髭须一旦皤。青看颏下少，白觉镜中多。

不为诗肠累，其如酒病何。功名成底事，空自叹蹉跎。

作者简介：元明间广东南海人，字彦举。与孙蕡齐名，结诗社于南园，开抗风轩以延一时名士，时谓构辞敏捷，王不如孙；句意沉著，孙不如王。元末为何真掌书记，劝真降明。洪武六年征为给事中，以不乐枢要，乞归。有《听雨轩集》、《瀛洲集》。